recursal/SuperWikiNEXT-32B huggingface dataset:
| اصطلاح | term |
| --- | --- |
| ناطقصحیح اعدادحقیقی اعدادقسیملاصحیح اعدادعامیانہ کسرشمار کنندہقاسم/تقسیم کنندہغیر ناطق  | RationalIntegersreal numbersQuotientnon-integersVulgar fractionNumeratorDenominatorIrrational numbers |

علم ریاضی میں، ناطق عدد (rational number) سے مراد ایسا عدد ہوتا ہے جو دو صحیح اعداد (integers) کے قسیم (quotient) کے طور پر ظاہر کیا جاسکتا ہو۔ لاصحیح (non-integer) منطقی اعداد کو لکھنے کے لیے عامیانہ کسر (vulgar fraction) {\displaystyle {\frac {a}{b}}}، کا انداز اختیار کیا جاتا ہے جہاں b، صفر نہیں ہوتا؛ اس قسم کے اظہار میں صحیح عدد a کو شمار کنندہ (numerator) جبکہ صحیح عدد b کو قاسم (denominator) یا تقسیم کنندہ بھی کہا جاتا ہے۔ واضح رہے کہ اس تعریف کے تحت صحیح اعداد بھی ناطق اعداد کا ذیلی مجموعہ ہیں۔ ناطق عدد، اصل میں حقیقی اعداد (real numbers) کی دو بڑی اقسام میں سے ایک ہے، دوسری قسم کو غیرناطق عدد یا اصم (irrational number) کہا جاتا ہے۔

وجہ تسمیہ
---------

اصل میں تمام کے تمام وہ اعداد جو عام زندگی میں استعمال میں آتے ہیں وہ ناطق اعداد ہی ہوتے ہیں ؛ یعنی یوں بھی کہا جاسکتا ہے کہ مکمل اعداد، کسور اور متناہی یا معیادی عشریات (decimals) دراصل ناطق اعداد ہی کی اقسام ہیں۔ ان کو انگریزی میں rational کہنے کی وجہ یہ ہے کہ ان دو صحیح اعداد کی نسبت (ratio) کے طور پر لکھا جاسکتا ہے اسی وجہ سے عربی اور اردو میں بعض اوقات ان کو کسری اعداد بھی کہا جاتا ہے لیکن چونکہ کسری کا لفظ fractional کے لیے بھی آتا ہے اس لیے اردو ویکیپیڈیا پر ان کا متبادل ان کے اصل مفہوم سے اخذ کیا گیا ہے، ratio کا لفظ reri سے بنا ہے جس کے معنی ؛ فہم، خیال اور شمار کرنے کے آتے ہیں یعنی ان تمام مفاہیم میں logic کا عمل دخل ہونے کی وجہ سے ہی rational کے لیے منطقی کا لفظ آتا ہے مزید یہ کہ اردو میں ان اعداد کے لیے منطق (حوالہ 1 کے ساتھ ساتھ) ناطق عدد کی اصطلاح بھی ملتی ہے جو اصم کی اصطلاح کی موجودگی کے باعث وجود میں آتی ہے جس کے معنی گنگ کے ہوتے ہیں جبکہ ناطق کے معنی گویائی کے ہوتے ہیں۔ فارسی میں ناطق عدد کے لیے عدد گویا اور غیر ناطق عدد کے لیے عدد گنگ کی اصطلاحات بھی ملتی ہیں۔ یہاں ایک دلچسپ بات یہ سامنے آتی ہے کہ منطقی عدد کہیں یا ناطق عدد کہیں ؛ دونوں کا ماخذ ایک ہی ہے اور وہ ہے نطق اور نطق میں کلام اور گویائی کا مطلب پایا جاتا ہے جو ان تمام اصطلاحات یعنی منطقی عدد، ناطق عدد اور عدد گویا وغیرہ کو ایک کر دیتا ہے۔

حوالہ جات
---------

1. ↑  ایک اردو لغت میں سالم، منطقی اور اصم اعداد کا بیان۔
2. ↑  ایک انگریزی لغت میں ratio کی اصل الکلمہ بمعنی reckon آرکائیو شدہ (Date missing) بذریعہ bartleby.com (Error: unknown archive URL) کا بیان۔
3. ↑  ایک عربی لغت میں منطقی کا مفہوم۔
4. ↑  ایک عربی لغت میں نطق کا مفہوم۔
**نفسیاتی جھٹکا** (انگریزی: psychological shock) کسی خوفناک، درد انگیز یا تعجب خیز تجربے کا رد عمل ہو سکتا ہے۔ نفسیاتی جھٹکا ایک تکلیف دہ واقعے کی وجہ سے ہوتا ہے اور اسے شدید تناؤ کی خرابی بھی کہا جاتا ہے۔ اس طرح کے جھٹکے سخت جذباتی رد عمل کا سبب بنتے ہیں اور جسمانی رد عمل کا سبب بھی بن سکتے ہیں۔ یہ کسی بھی چوٹ یا حالت کی وجہ سے ہو سکتا ہے جو انسان کے جسم کے ذریعے خون کے بہاؤ کو متاثر کرتا ہے۔ جھٹکا متعدد اعضاء کی ناکامی کے ساتھ ساتھ جان لیوا پیچیدگیاں پیدا کر سکتا ہے۔

سماجی نفسیاتی جھٹکے اور سیاسی فوائد کی اخاذی
--------------------------------------------

ڈیلاویر یونیورسٹی میں پروفیسر مقتدر نے سانحہ 11 ستمبر 2001ء اور اس کے بعد امریکی پالیسیوں پر تبصرہ کرتے ہوئے کہا کہ ابتدا میں تو گیارہ ستمبر کے واقعات امریکیوں کے لیے ایک بہت بڑا نفسیاتی جھٹکا تھے۔ لیکن اس کے بعد جارج ڈبلیو بش انتظامیہ میں سخت گیر خیالات رکھنے والے قدامت پسندوں نے جن کے لیے ’نیو کانز‘ کی اصطلاح بھی استعمال کی جاتی ہے، اسے ایک سنہری موقع کے طور پر لیا۔ اور اس کے بہانے مسلم ممالک پر حملوں کی منصوبہ بندی شروع کی۔

مزید دیکھیے
-----------

* صدمہ

حوالہ جات
---------

1. ↑  Isaac, Jeff. (2013)۔ Wilderness and rescue medicine۔ Jones & Bartlett Learning۔ ISBN 9780763789206۔ OCLC 785442005
2. ↑  Emmanuelle Reynaud، Eric Guedj، Marion Trousselard، Myriam El Khoury-Malhame، Xavier Zendjidjian، Eric Fakra، Marc Souville، Bruno Nazarian، Olivier Blin، Frédéric Canini، Stephanie Khalfa (2015)۔ "Acute stress disorder modifies cerebral activity of amygdala and prefrontal cortex"۔ Cognitive Neuroscience۔ **6** (1): 39–43۔ PMID 25599382۔ doi:10.1080/17588928.2014.996212  الوسيط `|s2cid=` تم تجاهله (معاونت)
3. ↑  جھٹکے کے بارے میں آپ کو کیا جاننا چاہیے
4. ↑  9/11 جھٹکا یا موقع؟
علم طب اور نفسیات سمیت سائنس کی تمام شاخوں میں ادراک (cognition) سے مراد عقل mind کا وہ عالجہ یا operation ہوتا ہے جس کے ذریعہ کوئی جاندار یا یوں کہ لیں کہ دماغ کسی خیال (thought) یا کسی حس (sensation) کا احساس کرتا ہے اور پھر اس ادراک سے آگاہی (perception) پیدا ہوتی ہے یعنی اس احساس کی بصیرت اور گہرا تاثر دماغ میں نمودار ہوتا ہے جو گذشتہ یاداشتوں کے ساتھ ملکر تشکیل پاتا ہے۔

اوپر بیان کردہ تعریف جانداروں اور بطور خاص انسان کے لیے ہے۔ مگر چونکہ ادراک کا عمل قدرتی بھی ہو سکتا ہے اور اصطناعی بھی، شعوری بھی ہو سکتا ہے اور لاشعوری بھی، لہذا سائنس کی دیگر شاخوں (مثلا علم کمپیوٹر وغیرہ) میں ادراک کی تعریف یوں کی جا سکتی ہے کہ ادراک دراصل معلومات کی ایک ایسی عملیت (processing) کو کہا جاتا ہے جس میں ان معلومات کو وصول کرنے، انکا تجزیہ کرنے اور ان کو سمجھنے کے عمل کا طریقۂ کار انسان جیسا یا یوں کہـ لیں کہ انسانی دماغ جیسا ہو۔

مزید دیکھیے
-----------

|  |  |
| --- | --- |
| * آگاہی (perception)
* حس (sensation)
* حکمت (wisdom)
* خیال (thought)
* دانائی (sapience)
* شعور (consciousness)
 | * عقل (mind)
* علم غیب (esotericism)
* لاشعور (unconsciousness)
* معارف (gnosis)
* معرفت (gnosticism)
* ذکاء (Intelligence)
 |
|

|  |  |
| --- | --- |
|  | ویکی ذخائر پر **ادراک** سے متعلق سمعی و بصری مواد ملاحظہ کریں۔ |
**یاسمین زہران** ( پیدائش 1933) ایک فلسطینی خاتون مصنف اور ماہر آثار قدیمہ ہیں جو اپنے ناولوں کے لیے مشہور ہیں، بشمول *دمشق کے دروازے پر ایک بھکاری* ۔

ابتدائی زندگی اور تعلیم
-----------------------

زہران 1933ء میں رام اللہ میں پیدا ہوئیں۔   اس نے کولمبیا یونیورسٹی اور لندن یونیورسٹی سے گریجویشن کیا۔ اس نے پیرس کی سوربون یونیورسٹی سے آثار قدیمہ میں پی ایچ ڈی کی ڈگری حاصل کی۔

کیریئر اور سرگرمیاں
-------------------

اپنی گریجویشن کے بعد ظہران کو یونیسکو میں ملازمت مل گئی۔  پھر اس نے یروشلم میں پوسٹ گریجویٹ انسٹی ٹیوٹ آف آرکیالوجی میں کام کیا۔  وہ یروشلم میں قائم انسٹی ٹیوٹ آف اسلامک آرکیالوجی کی شریک بانی ہیں جو 1992ء میں قائم کیا گیا تھا ظہران کے مطالعے میں مشرق وسطیٰ کی اہم تاریخی شخصیات پر توجہ مرکوز کی گئی ہے جیسے کہ زینوبیا جنہیں اس نے کثیر النسل ملکہ کے طور پر بیان کیا۔  زہران پیرس اور رام اللہ میں مقیم ہیں۔ 

### کتابیں

ظہران نے اپنا پہلا ناول دی فرسٹ میلوڈی 1991ء میں شائع کیا جو عربی میں شائع ہوا۔  اس کی دوسری کتاب، *دمشق کے دروازے پر ایک بھکاری* ، جو انگریزی میں لکھی گئی تھی 1993 میں شائع ہوئی تھی اور اس میں فلسطینیوں کی ایک ایسی جگہ تلاش کرنے کی جدوجہد کو بیان کیا گیا ہے جسے وہ اپنا گھر کہہ سکتے ہیں۔ یہ ناول بڑی حد تک زہران کے اپنے تجربے کی عکاسی کرتا ہے۔  اس کی دیگر کتابوں میں *فلپ دی عرب: اے سٹڈی ان پریجوڈیس* ، *زینوبیا بیٹوین ریئلٹی اینڈ لیجنڈ* ، *غسان ریزریکٹڈ* اور *سیپٹیمیئس سیویرس: کاؤنٹ ڈاؤن ٹو ڈیتھ* شامل ہیں۔  اس نے سنہ 2017ء میں *دی گولڈن ٹیل* کے عنوان سے بلیوں کے بارے میں ایک کتاب لکھی۔ 





1. 1 2  "Yasmin Zahran"۔ Litmus Press۔ 22 September 2020۔ اخذ شدہ بتاریخ 16 ستمبر 2023
2. ↑  Raḍwá ʻĀshūr، Ferial Jabouri Ghazoul، Hasna Reda-Mekdashi، مدیران (2008)۔ Arab Women Writers: A Critical Reference Guide, 1873-1999۔ ترجمہ بقلم Mandy McClure۔ Cairo; New York: American University in Cairo Press۔ صفحہ: 515۔ ISBN 978-977-416-146-9
3. 1 2 3 4 5  Samah Samih Elhajibrahim۔ Beyond orientalism: A study of three Arabic women writers (مقالہ) Samah Samih Elhajibrahim (2007). *Beyond orientalism: A study of three Arabic women writers* (MA thesis). Texas Woman's University. pp. 37–38. hdl:11274/11633.
4. ↑  Taef El-Azhari (2019)۔ Queens, Eunuchs and Concubines in Islamic History, 661–1257۔ Edinburgh: Edinburgh University Press۔ صفحہ: 47۔ ISBN 9781474423199۔ doi:10.1515/9781474423199
5. ↑  Layla Al Maleh (2009)۔ "From Romantic Mystics to Hyphenated Ethnics: Arab-American Writers Negotiating/Shifting Identities"۔ $1 میں Layla Al Maleh۔ Arab Voices in Diaspora. Critical Perspectives on Anglophone Arab Literature۔ Leiden: Brill۔ صفحہ: 436۔ ISBN 9789042027190۔ doi:10.1163/9789042027190\_017
6. ↑  "The Golden Tail"۔ gilgamesh-publishing.co.uk۔ اخذ شدہ بتاریخ 16 ستمبر 2023
**ڈیانا ڈیوڈ** بھارت کی خاتون کرکٹ کھلاڑی ہیں۔ ڈیانا ڈیوڈ آندھرا پردیش، انڈیا میں 02 مارچ 1985ء کو پیدا ہوئیں۔ انھوں نے ٹی ٹوئنٹی اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور آف بریک گیند باز ہیں۔ انھوں نے بین الاقوامی سطح پر مجموعی طور پر 13 ٹی ٹوئنٹی اور 15 ون ڈے میچ کھیلے۔

کرکٹ
----

### ایک روزہ

ڈیانا ڈیوڈ نے پہلا بین الاقوامی ون ڈے میچ ویسٹ انڈیز کے خلاف سن 2004ء میں کھیلا۔ انھوں نے 4.72 کی اوسط سے کل 52 رنز بنائے جس میں سب سے زیادہ 24 کا اسکور بھی شامل ہے۔ وہ 0 نصف سنچری کرنے میں کامیاب رہیں۔ انھوں نے کل 727 گیندیں پھینکیں اور 15 وکٹیں حاصل کیں۔ ان کی باؤلنگ کی اوسط 27.06 رہی جو بہت ہی شاندار اوسط ہے خصوصاََ خواتین کرکٹ میں۔ ڈیانا ڈیوڈ 5 کیچ پکڑنے میں کامیاب رہیں۔

### ٹی ٹونٹی

ڈیانا ڈیوڈ نے پہلا بین الاقوامی ٹی ٹونٹی میچ انگلینڈ کے خلاف سن 2010ء میں کھیلا۔ انھوں نے کل 15 رنز بنائے جس میں سب سے زیادہ 7 کا اسکور بھی شامل ہے۔انھوں نے 2 کیچ پکڑے، 258 گیندیں کروائیں اور 14 کی اوسط سے 16 وکٹیں حاصل کیں۔ ان کی گیند بازی کی اوسط ٹی ٹوئنٹی میں ون ڈے کرکٹ سے بھی اچھی رہی۔

حوالہ جات
---------

1. ↑  "ڈیانا ڈیوڈ"۔ cricinfo۔ 27 مارچ 2021  تحقق من التاريخ في: `|date=` (معاونت)
2. ↑  "ہندوستانی خواتین کرکٹ کھلاڑی"۔ کرک انفو۔ 25 مارچ 2021  تحقق من التاريخ في: `|date=` (معاونت)
فائل:Sugar-Free River Cola Bottle.jpgشکر کے متبادل شوگر فری سے تیار کردہ ریور کولا کا ایک بوتل
**شکر کا متبادل** (انگریزی: Sugar substitute) ایک غذائی اضافہ ہے جو میٹھا مزہ فراہم کرتا ہے۔ یہ شکر کے جیسا مزا فراہم کرتا ہے جب تک اکثر اس میں غذائی توانائی کم ہوتی ہے۔ یہ عمومًا صفر کیلوری یا کم کیلوری میٹھا ہوتا ہے۔ مصنوعی مٹھاس پیدا کرنے والے متبادلات پودوں سے نکلنے والے ماخوذات سے کیمیائی طریقے سے تیار کیے جاتے ہیں۔ شکری الکحل جیسے کہ ایریتھریٹول، زائیلیٹول اور سوربیٹول شکر کے مادوں سے ماخوذ ہیں۔ 2017ء میں سوکرالوز سب سے مقبول شکر کا بدل بن گیا جو غذاؤں اور مشروبات میں استعمال کیا جانے لگا۔ یہ عالمی بازار کا 30 فی صد بازار پر قابض ہے، جس کی قدر و قیمت کے بارے میں 2021ء تک $2.8 بلین آنکی گئی ہے۔

مصنوعی شکر کے اثرات
-------------------

ریاستہائے متحدہ امریکا کے تحقیقات سے پتہ چلا ہے کہ شوگر فری یا شکر کے متبادل گولیوں / سفوف سے تیار کردہ مشروبات اور غذائیں عمر اور جنس کے حساب سے مختلف افراد پر مختلف اثرات چھوڑتے ہیں، زیادہ عمر کے افراد کو فالج یا الزائمر ہو سکتا ہے جب کہ اس سے کم عمر افراد کو پاگلپن ہونے کا خطرہ ہوتا ہے۔ ماہرین نے تجویز دی کہ مصنوعی شوگر فری مشروب پینے سے بہتر ہے کہ قدرتی پانی زیادہ سے زیادہ استعمال کیا جائے، ماہرین نے کہا کہ شوگر فری مشروب ذیابیطس کے لیے تو فائدہ مند ہو سکتے ہیں، مگر ساتھ ہی یہ دوسری بیماریوں کا سبب بن سکتے ہیں۔ اس لیے اسے فائدہ بخش یا شکر کے حقیقی بدل کے طور پر نہیں دیکھا جا سکتا ہے۔

شکر یا مٹھاس کے لیے لوگ کچھ اور متبادلات تجویر کرتے ہیں۔ ان میں سر فہرست گڑ ہے۔ غیر آمیزشی گڑ صحت بخش بدل سمجھا جاتا ہے۔ اس کے علاوہ سوکھے کھجور یا چھوہارے سے بننے والی شکر کو بھی ایک مناسب بدل سمجھا گیا ہے۔ یہ آسان ہونے کے ساتھ ساتھ گھر پر بھی تیار ہو سکتا ہے۔ اسی طرح سے کئی پھل جیسے کہ پپائی ذیابیطیس کے مریض کھا سکتے ہیں جو مفید ہیں اور صحت پر کسی قسم کا نقصان نہیں کرتے۔ یہ بہت ہی فائدہ بخش ہیں۔

حوالہ جات
---------

1. ↑  Business Wire (31 مارچ 2017)۔ "Sweetener Market Projected to Be Worth USD 2.84 Billion by 2021: Technavio"۔ Yahoo Finance۔ 25 اپریل 2017 میں اصل سے آرکائیو شدہ۔ اخذ شدہ بتاریخ 10 جنوری 2018  تحقق من التاريخ في: `|access-date=, |date=` (معاونت)
2. ↑  شوگر فری مشروبات پینے سے ہونے والی بیماریاں
**رونالڈ یوسٹیس گریوسن** (پیدائش: 24 اگست 1909ء)| (انتقال: 24 جولائی 1998ء) ایک جنوبی افریقی کرکٹ کھلاڑی تھا جس نے 1938–39ء میں 2 ٹیسٹ کھیلے ۔  وہ جوہانسبرگ ، جنوبی افریقہ میں پیدا ہوئے اور وہیں انتقال کر گئے۔ اس نے 1922ء میں پارک ٹاؤن بوائز ہائی اسکول میں تعلیم حاصل کی اور اس کے بعد 1923ء سے 1926ء تک سینٹ جان کالج، جوہانسبرگ میں تعلیم حاصل کی جہاں اس نے میٹرک کیا۔

### کیریئر

ایک کرکٹ کھلاڑی کے طور پر گریوسن ایک دائیں ہاتھ کے مڈل آرڈر بلے باز اور وکٹ کیپر تھے حالانکہ وہ ٹرانسوال کے لیے ہمیشہ وکٹ نہیں رکھتے تھے جس میں 1935ء میں اپنی موت تک ٹیسٹ وکٹ کیپر جاک کیمرون کی خدمات حاصل تھیں۔ گریوسن نے اپنی فرسٹ کلاس کرکٹ کی شروعات 1929-30ء میں کی اور اگلے درجن سیزن میں وقفے وقفے سے ٹرانسوال کے لیے کھیلے۔ اس نے صرف ایک سنچری بنائی: 1933-34ء میں گریکولینڈ ویسٹ کے خلاف ناقابل شکست 107 رنز۔  1938-39ء کے سیزن میں انگلینڈ کا دورہ کرنے والی ٹیم نے تیسرے ٹیسٹ میں 2میچ ڈرا ہونے کے بعد جزوی طور پر جنوبی افریقیوں کی جانب سے غلط فیلڈنگ کے ذریعے شاندار فتح حاصل کی۔ وکٹ کیپر بلی ویڈ کو "خاص طور پر مہنگی" غلطیوں کے لیے اکٹھا کیا گیا۔  ویڈ کو چوتھے ٹیسٹ کے لیے ڈراپ کر دیا گیا تھا اور گریویسن ان کی جگہ وکٹ کیپر تھے۔ بارش سے متاثرہ ڈرا میچ میں جنوبی افریقیوں کی طرف سے بہتر کارکردگی کا مظاہرہ کرتے ہوئے انھوں نے بلے بازی نہیں کی لیکن انھوں نے 5 کیچ لیے اور "قابل قابلیت" سے وکٹ حاصل کی۔   گریوسن نے سیریز کے پانچویں اور آخری ٹیسٹ کے لیے اپنی جگہ برقرار رکھی جس میں کسی بھی فریق کو ربڑ میں فیصلہ کن برتری حاصل نہ ہونے کی وجہ سے ختم ہونے تک کھیلا جانا تھا: ایک نام نہاد "ٹائم لیس ٹیسٹ "۔ ایونٹ میں، یہ میچ اب تک کا سب سے طویل کھیلا گیا تھا اور ابھی تک ڈرا ہوا تھاجب انگلینڈ کی ٹیم کو 10 ویں دن کے کھیل کے اختتام پر اپنا جہاز پکڑنے کے لیے روانہ ہونا پڑا تھا (10 میں سے ایک دن بارش کی وجہ سے مکمل طور پر ضائع ہو گیا تھا۔ )۔  گریوسن نے جنوبی افریقہ کی دونوں اننگز میں بیٹنگ کرتے ہوئے 75 اور 39 رنز بنائے۔ 75 کسی بھی ٹیسٹ کھیلنے والے ملک کے وکٹ کیپر کا اس وقت تک ٹیسٹ میچ میں سب سے زیادہ ڈیبیو سکور تھا۔ اس نے دو کیچز بھی لیے اور 3 سٹمپنگ بھی کی اور اس نے انگلینڈ کی دوسری اننگز میں 5 وکٹوں پر 654 رنز صرف آٹھ بائیز لیے۔  2 ٹیسٹ میچوں نے گریویسن کے کرکٹ کیریئر کے تقریباً اختتام کی نمائندگی کی: اس نے 1939-40ء میں ایک اور اول درجہ میچ کھیلا لیکن دوسری جنگ عظیم کے بعد وہ اول درجہ کرکٹ میں واپس نہیں آئے۔ اس نے جنگ میں خدمات انجام دیں، میجر کے عہدے تک پہنچے اور او بی ای سے نوازا گیا۔

### انتقال

ان کا انتقال 24 جولائی 1998ء کو جوہانسبرگ، جنوبی افریقہ میں 88 سال کی عمر میں ہوا۔

حوالہ جات
---------

1. ↑  "Ronnie Grieveson"۔ www.cricketarchive.com۔ اخذ شدہ بتاریخ 17 جنوری 2012
2. ↑  "Scorecard: Transvaal v Griqualand West"۔ www.cricketarchive.com۔ 1933-12-26۔ اخذ شدہ بتاریخ 23 جنوری 2012
3. ↑  "M. C. C. in South Africa, 1938-1939"۔ Wisden Cricketers' Almanack (1940 ایڈیشن)۔ Wisden۔ صفحہ: 733
4. ↑  "M. C. C. in South Africa, 1938-1939"۔ Wisden Cricketers' Almanack (1940 ایڈیشن)۔ Wisden۔ صفحہ: 738
5. ↑  "Scorecard: South Africa v England"۔ www.cricketarchive.com۔ 1939-02-18۔ اخذ شدہ بتاریخ 23 جنوری 2012
6. ↑  "Scorecard: South Africa v England"۔ www.cricketarchive.com۔ 1939-03-03۔ اخذ شدہ بتاریخ 23 جنوری 2012
7. ↑  "M. C. C. in South Africa, 1938-1939"۔ Wisden Cricketers' Almanack (1940 ایڈیشن)۔ Wisden۔ صفحہ: 741
8. ↑  "Obituary"۔ Wisden Cricketers' Almanack (1999 ایڈیشن)۔ Wisden۔ صفحہ: 1479
**عقيدة واسطيہ** (عربی: العقيدة الواسطية) ابن تیمیہ کی لکھی ہوئی اسلامی عقیدہ کی کتاب ہے۔ عقیدہ پر ابن تیمیہؒ کے دیگر کاموں کے مقابلے میں اسے سمجھنا نسبتاً آسان سمجھا جاتا ہے۔  ۔ابن تیمیہؒ نے اسے لکھنے کا مقصد اس طرح بیان کیا ہے:

هَذِهِ كَانَ سَبَبُ كِتَابَتِهَا أَنَّهُ قَدِمَ عَلَيَّ مِنْ أَرْضِ وَاسِطٍ بَعْضُ قُضَاةِ نَوَاحِيهَا شَيْخٌ يُقَالُ لَهُ رَضِيُّ الدِّينِ الواسطي مِنْ أَصْحَابِ الشَّافِعِيِّ قَدِمَ عَلَيْنَا حَاجًّا وَكَانَ مِنْ أَهْلِ الْخَيْرِ وَالدِّينِ وَشَكَا مَا النَّاسُ فِيهِ بِتِلْكَ الْبِلَادِ وَفِي دَوْلَةِ التتر مِنْ غَلَبَةِ الْجَهْلِ وَالظُّلْمِ وَدُرُوسِ الدِّينِ وَالْعِلْمِ وَسَأَلَنِي أَنْ أَكْتُبَ لَهُ عَقِيدَةً تَكُونُ عُمْدَةً لَهُ وَلِأَهْلِ بَيْتِهِ فَاسْتَعْفَيْت مِنْ ذَلِكَ وَقُلْت قَدْ كَتَبَ النَّاسُ عَقَائِدَ مُتَعَدِّدَةً فَخُذْ بَعْضَ عَقَائِدِ أَئِمَّةِ السُّنَّةِ فَأَلَحَّ فِي السُّؤَالِ وَقَالَ مَا أُحِبُّ إلَّا عَقِيدَةً تَكْتُبُهَا أَنْتَ فَكَتَبْت لَهُ هَذِهِ الْعَقِيدَةَ وَأَنَا قَاعِدٌ بَعْدَ الْعَصْرِ وَقَدْ انْتَشَرَتْ بِهَا نُسَخٌ كَثِيرَةٌ؛ فِي مِصْرَ وَالْعِرَاقِ وَغَيْرِهِمَا

### تفصیل

یہی وجہ ہے کہ میں نے اسے لکھا: میرے پاس واسط کی سرزمین سے ایک شخص آیا، اس کے علاقوں کے قاضیوں میں سے ایک شیخ، جن کا نام ردی الدین الواسطی تھا، وہ شافعی مکتب کے عالم تھے۔ انھوں نے حج کے دوران ہم سے رابطہ کیا اور وہ نیک اور دین دار لوگوں میں سے تھے۔ انھوں نے تاتار حکومت کے ماتحت اس سرزمین میں اپنے درمیان کے لوگوں کی، جہالت اور ظلم کے پھیلاؤ، دین اور علم کے ضائع ہونے کی شکایت کی۔ اس نے مجھ سے اس کے لیے ایک عقیدہ لکھنے کو کہا جس پر وہ اور اس کا گھرانہ بھروسا کر سکیں۔ میں نے اس سے پرہیز کیا اور کہا کہ لوگوں نے بہت سی سندیں لکھی ہیں، لہٰذا ائمہ اہلسنت کے لکھے ہوئے عقیدوں میں سے کوئی ایک عقیدہ لے لو، وہ پوچھنے پر اڑے رہے اور کہنے لگے کہ میں تمہارے علاوہ کوئی اور نہیں چاہتا۔ چنانچہ میں نے یہ عقیدہ ان کے لیے اس وقت لکھا جب میں ظہر کے بعد بیٹھا تھا اور اس کے بہت سے نسخے مصر، عراق اور دیگر جگہوں پر تقسیم کیے گئے ہیں۔

ماخذ: 4

مزید دیکھیے
-----------

* سنی کتب کی فہرست

حوالہ جات
---------

1. ↑  Georges Tamer، Birgit Krawietz (1 ستمبر 2012)۔ Islamic Theology, Philosophy and Law: Debating Ibn Taymiyya and Ibn Qayyim Al-Jawziyya۔ Walter de Gruyter & Co۔ صفحہ: 194۔ ISBN 978-3110285345  تحقق من التاريخ في: `|date=` (معاونت)
2. ↑  Hamid Naseem Rafiabadi (2005)۔ Saints and Saviours of Islam (بزبان انگریزی)۔ Sarup & Sons۔ صفحہ: 72۔ ISBN 9788176255554۔ اخذ شدہ بتاریخ 13 نومبر 2019  تحقق من التاريخ في: `|access-date=` (معاونت)
3. ↑  Ahmad Taymiyyah (2009)۔ Majmū’ al-Fatāwá 3/16 (PDF)۔ Darussalam۔ صفحہ: ۔ 04 مارچ 2022 میں اصل (PDF) سے آرکائیو شدہ۔ اخذ شدہ بتاریخ 25 جون 2022  الوسيط `|url-status=` تم تجاهله (معاونت)
یہ جامعہ جرمنی کے صوبہ بیڈن وٹمبرگ کے دار الحکومت شٹوٹگارٹ میں واقع ہے۔ یہ ایک سررکاری جامعہ ہے۔ یہ 1829ء میں قائم کی گئی۔ یہ ایک ٹیکنیکل یونیورسٹی ہے جہاں پر انجینئری اور ٹیکنالوجی کے ساتھ ساتھ معاشی اور معاشرتی موضوعات بھی پڑھائے جاتے ہیں۔ بنیادی طور پر جامعہ 10 بڑے ڈیپاٹمنٹس پر مشتمل ہے جو مزید کئی ذیلی سکولز میں تقسیم ہے۔

تفصیل
-----

یہ جامعہ خاص طور پر آٹوموٹو انجینئری، پروسیس انجینئری، انڈیسٹریل انجینئری کے لیے مشہور ہے۔ اس کی وجہ یہ بھی ہو سکتی ہے کے جرمن آٹوموٹو صنعت کے باپ گوٹلیب ڈیاملر (مرسڈیز بینز کے بانی) یہیں کے فارغ التحصیل تھے۔ جرمنی کے مشہور سول انجینئر کرسچئین اوٹو موہر بھی اسی جامعہ سے وابستہ رہے۔
یہ جامعہ بھی جامعہ پنجاب کی طرح دو کیمپس میں تقسم ہے۔ ایک پرانا اور ایک نیا۔ پرانا کیمپس اندرون شہر میں واقع ہے جیسے شٹڈمیٹے کیمپس کہا جاتا ہے اور نیا کیمپس جو قدرے شہر کے قطر پر واقع ہے جسے فاہینگن کیمپس کہا جاتا ہے۔

* طلبائ کینٹین، جامعہ کا فاہینگن کیمپسطلبائ کینٹین، جامعہ کا فاہینگن کیمپس
* جامعہ کا اندورن شہر کیمپسجامعہ کا اندورن شہر کیمپس
* طلبہ کے ہاسٹلز کا موسم سرما میں منظرطلبہ کے ہاسٹلز کا موسم سرما میں منظر

  

 **جرمن یونیورسٹیاں**

آگسبرگ **·** ارفرٹ **·** ازاد یونیورسٹی برلن **·** اوسنابروک **·** اولم **·** اولڈنبرگ **·** بریمن **·** بون **·** بیرتھ **·** بیلفلڈ **·** بیمبرگ **·** جینا **·** راسٹاک **·** ریگنزبرگ **·** شٹوٹگارٹ **·** سیگن **·** فرائیبرگ **·** فلنزبرگ **·** لونبرگ **·** لیوبک **·** لیوبیک **·** لیپزگ **·** ماربرگ **·** مانھیم **·** منسٹر **·** مینز **·** مینھیم **·** میونخ **·** ورزبرگ **·** ٹرائر **·** ٹوبنگن **·** ٹیکنیکل یونیورسٹی میونخ **·** پاساو **·** پاڈربارن **·** پوٹسڈام **·** ڈرامسٹڈ ٹیکنالوجی یونیورسٹی **·** ڈریسڈن ٹیکنالوجی یونیورسٹی **·** ڈسلڈورف **·** کائل **·** کارلسروھے **·** کلون **·** کونسٹانز **·** کیسرسلاٹرن **·** کیسل **·** گائیسن **·** گریفسوالد **·** گوٹنگن **·** ہائیڈلبرگ **·** ہامبرگ **·** ہمبولٹ یونیورسٹی برلن **·** ہوہنھیم **·** ہیناوور **·** 





1. ↑   — اخذ شدہ بتاریخ: 16 جولا‎ئی 2019
2. ↑  Our Members / Tier 4 — اخذ شدہ بتاریخ: نومبر 2021
3. ↑   — اخذ شدہ بتاریخ: 20 اکتوبر 2023
**پاسیسر** جاوا کے شمالی ساحل کو دیا جانے والا نام ہے۔ جاوا کے اندرونی علاقوں میں زرعی مملکتوں کے برعکس، پاسیسر کے علاقے کی معیشت بحیرہ جاوا کے ذریعے تجارت پر مبنی تھی۔ اس کی ثقافتی شناخت غیر ملکی رابطوں اور عربی انڈونیشیائی اور چائنیز انڈونیشیائی لوگوں کی موجودگی سے بنی ہے۔

پاسیسر جزیرے کی تاریخ میں ایک بنیادی کردار ادا کرتا ہے۔ جاوا کے شمالی ساحل کی فلیٹ ریلیف کا مطلب یہ تھا کہ بہت جلد ہی، وہاں بندرگاہیں تیار ہوئیں، جن کی مدد سے ایک پسماندہ علاقہ تھا جہاں زرخیز میدانی علاقوں نے ایک خوش حال زراعت کی ترقی کی اجازت دی۔ یہ پاسیسر پر تھا کہ جاوا کے پہلے شہری مقامات پائے گئے۔ جکارتہ، انڈونیشیا کا دار الحکومت، سورابایا اور سیمارنگ، ملک کے بالترتیب دوسرا اور پانچویں شہر، پاسیسر پر واقع ہیں۔

پاسیسر کا کنٹرول جاویانی تاریخ میں ایک مستقل ہے۔ سلطنتوں کی خوش حالی اسی پر منحصر تھی۔ پاسیسر پر ہی غیر ملکی تاجر آگئے۔ پاسیسر کے ذریعے ہی جاوا میں اسلام پہنچا۔ مسلمان چینی ایڈمرل ژینگ ہی، جو 1405 اور 1433 کے درمیان جزیرے پر کئی بار رکے گا، نے خاص طور پر پاسیسر کی بندرگاہوں میں چینی برادریوں کی موجودگی کو نوٹ کیا، جن میں بہت سے مسلمان تھے۔ ان بندرگاہوں میں سے ایک، دمق، جس کی بنیاد ایک مسلمان چینی کے آخر میں رکھی گئی تھی، پاسیسر کی فتح کے لیے کافی طاقتور محسوس کرے گی۔ بنٹین اور کلاپا (مستقبل جکارتہ) کی بندرگاہوں کا نقصان اس طرح مغربی جاوا میں پجاجران کی ہندو بادشاہت سنڈانائیس کے خاتمے کا سبب بنا۔ آخر کار 1609 میں، ڈچ ایسٹ انڈیا کمپنی کے ذریعے جکارتہ پر قبضے نے جاوا میں ڈچ کی توسیع کا آغاز کیا۔

جزیرہ نما میں اسلام کا پھیلاؤ ١405 اور 1433 کے درمیان ژینگ ہی کی تلاش کے دوران ہوا اور پاسیسر کے علاقے کو مختصر طور پر جاوا کی پہلی مسلم سلطنت سلطنتِ دمق کے تحت متحد کیا گیا۔ یہ وہ جگہ ہے جہاں افسانوی والی سانگا رہتے ہیں اور تبلیغ کرتے ہیں۔ جانشینی کی پہلی جاوانی جنگ کے بعد، سائربون کے مشرق میں ساحل کو وی او سی کے حوالے کر دیا گیا تھا اور مختصر طور پر شمال مشرقی ساحلی ضلع کے طور پر اس کا انتظام کیا گیا تھا۔

جاوا کے جزیرے سنڈا کنگڈم پر پائی جانے والی اندرونی ریاستوں کے مطابق یہ علاقہ اب مغربی جاوا، وسطی جاوا اور مشرقی جاوا کے صوبوں میں تقسیم ہے۔ ماترم سلطنت]] اور کیدیری بادشاہت۔
ہر سال رائل سویڈش آکیڈمی آف سائنس، سویڈیش آکیڈمی، کارولینسکا انسیٹیوٹ اور ناروینجین نوبل کمیٹی نوبل انعام حاصل کرنے والوں کا اعلان کرتی ہے۔ یہ انعام ایسے اداروں یا شخصیات کو دیا جاتا ہے جنھوں نے کیمیاء، طبعیات، ادب،امن،فعلیات یا طب کے میدان میں نمایاں ترین کام انجام دیا ہو۔الفریڈ نوبل کی وصیت کے مطابق یہ انعام نوبل فاؤنڈیشن کے زیر انتظام ہے۔ ہر نوبل انعام یافتہ کو ایک سونے کا تمغا، ایک ڈپلومہ اور ایک خاص رقم کی دی جاتی ہے۔ اس رقم کی قیمت ہر سال نوبل فاؤنڈیشن کی طرف سے طے کی جاتی ہے۔

فہرست
-----

فاتحین:   ویکی ڈیٹا پر  (P1346) کی خاصیت میں تبدیلی کریں

- رینہارڈ گینزل  (سنہ 2020)
 - اسامو اکاساکی  (سنہ 2014)
 - ڈینس گبور  (سنہ 1971)
 - ماریہ جیوپرٹ مئیر  (سنہ 1963)
 - جان باردین  (سنہ 1956)
 - آئن سٹائن  (سنہ 1921)
 - جوہنس سٹارک  (سنہ 1919)
 - میکس پلانک  (سنہ 1918)
 - ولیم لاورنس براگ  (سنہ 1915)
 - میکس وون لیو  (سنہ 1914)
 - ہائک کملنگ اونس  (سنہ 1913)
 - گوستاف ڈلین  (سنہ 1912)
 - ویلیم وین  (سنہ 1911)
 - کارل فرڈینڈ براون  (سنہ 1909)
 - مارکونی  (سنہ 1909)
 - گبریل لیپمین  (سنہ 1908)
 - جے جے تھامسن  (سنہ 1906)
 - جان ولیم سٹرٹ  (سنہ 1904)
 - میری کیوری  (سنہ 1903)
 - پیڑ زیمین  (سنہ 1902)
 - ہنڈرک لورنٹز  (سنہ 1902)
 - رونتجن  (سنہ 1901)
 - ہنری بیکرویل
 - ولیم ہنری براگ
 - جوہنس ڈیڈریک ونڈر وال
 - پیری کیوری
 - چارلس گلور بارکالا
 - البرٹ اے مچلسن

حوالہ جات
---------



| * د
* ب
* ت
نوبل انعام |
| --- |
| انعامات | 
* کیمیاء
* معاشیات1
* ادب
* امن
* طبیعیات
* طب و فعلیات

 |
| وصول کنندگان | 

|  |  |
| --- | --- |
| بلحاظ مضمون | 
* کیمیاء
* معاشیات
* ادب
* امن
* طبیعیات
* فعلیات و ادویات

 |
| بلحاظ معیار | 
* سیاہ فام
* آفریقی
* ایشیائی
* عرب
* لاطینی وہسپانوئی
* خواتین

 |
| بلحاظ ملک | 
* ارجنٹائن
* آسٹریلوی
* بیلجئیمی
* چینی
* ڈنمارکی
* مصری
* یونانی
* ہنگریائی
* بھارتی
* اسرائیلی
* اطالوئی
* جاپانی
* لائبیریائی
* پاکستانی
* پولینڈی
* پرتگالی
* رومانوئی
* روسی
* ہسپانوئی
* سوئیڈن
* ترک
* ویہلش

 |
| بلحاظ مذہب | 
* مسیحی
* یہودی
* مسلم
* لامذہب

 |
| بلحاظ سال | 
* بلحاظ سال

 |
| بلحاظ جامعہ سے وابستگی | 
* جامعہ سے وابستگی

 |
| بلحاظ پیشہ | 
* سربراہان مملکت

 |

 |
| کمیٹیاں و تنظیمیں | 
* نوبل فاونڈیشن
* نوبل کمیٹییاں
	+ Chemistry
	+ Economics
	+ Physics
	+ Physiology or Medicine
	+ نارویجن نوبل کمیٹی
* Nobel Assembly at Karolinska Institutet

 |
| متعلقہ موضوعات | 
* تنازعات
* دیگر انعامات
* الفریڈ نوبل

 |
| 1 نوبل میمورل انعام (اصل نوبل انعامات میں شامل نہیں). |
**بسمل عظیم آبادی** کا اصلی نام سید شاہ محمد حسن تھاعرفیت شاہ چھبو تھی۔ وہ1900ء یا 1901ء میں پٹنہ سے 30 کلومیٹر دور ہرداس بگها گاؤں میں پیدا ہوئے تھے۔ لیکن اپنے والد سید شاہ آل حسن کی موت کے بعد وہ دو سال کے تھے کہ اپنے نانا سید شاہ مبارک حسین کے گھر پٹنہ سٹی آ گئے، جسے لوگ اس وقت عظیم آباد کے نام سے جانتے تھے۔ جب انھوں نے شاعری شروع کی تو اپنا نام بسمل عظیم آبادی رکھ لیا اور اسی نام سے مشہور ہوئے۔ ان کی وفات 1978ء میں ہوئی۔

سرفروشی کی تمنا
---------------

سر فروشی کی تمنا اب ہمارے دل میں ہے
دیکھنا ہے زور کتنا بازوئے قاتل میں ہے
اے شہید ملک و ملت میں ترے اوپر نثار
لے تری ہمت کا چرچا غیر کی محفل میں ہے
وائے قسمت پاؤں کی اے ضعف کچھ چلتی نہیں
کارواں اپنا ابھی تک پہلی ہی منزل میں ہے
رَہ روِ راہِ محبت! رہ نہ جانا راہ میں
لذت صحرا نوردی دوری منزل میں ہے
شوق سے راہِ محبت کی مصیبت جھیل لے
اک خوشی کا راز پنہاں جادہ منزل میں ہے
آج پھر مقتل میں قاتل کہہ رہا ہے بار بار
آئیں وہ شوق شہادت جن کے جن کے دل میں ہے
مرنے والو آؤ اب گردن کٹاؤ شوق سے
یہ غنیمت وقت ہے خنجر کفِ قاتل میں ہے
مانعِ اظہار تم کو ہے حیا، ہم کو ادب
کچھ تمھارے دل کے اندر کچھ ہمارے دل میں ہے
میکدہ سنسان، خم الٹے پڑے ہیں، جام چور
سر نگوں بیٹھا ہے ساقی جو تری محفل میں ہے
وقت آنے دے دکھا دیں گے تجھے اے آسماں
ہم ابھی سے کیوں بتائیں کیا ہمارے دل میں ہے
اب نہ اگلے ولولے ہیں اور نہ وہ ارماں کی بھیڑ
صرف مٹ جانے کی اک حسرت دلِ بسملؔ میں ہے
### ایک حقیقت پنہاں

*سرفروشی کی تمنا* نامی یہ غزل جب ہمارے کان میں پڑتی ہے ذہن میں رام پرساد بسمل کا نام ابھر آتا ہے۔ یہ غزل رام پرساد بسمل کی علامت سی بن گئی ہے۔ لیکن حقیقت یہ ہے کہ اس کے مطلع کے خالق رام پرساد بسمل نہیں بلکہ اس کے خالق شاعر بسمل عظیم آبادی ہیں اور یہ مطلع مذکورہ بالا ابیات کے ساتھ ان کے مجموعہ کلام *حکایت ہستی* میں موجود ہے۔ مگر رام پرساد بسمل نے بھی اسی مطلع کو لے کر اسی زمین پر غزل کہی تھی۔ اور آخری ایام میں ان کا ورد زباں رہی ۔

### محققین کی آراء

* رام پرساد بسمل اور اشفاق اللہ خان پر تحقیق کر نے والے سدھیر کہتے ہیں، "سرفروشی کی تمنا" کو رام پرساد بسمل نے گایا ضرور تھا، لیکن یہ غزل بسمل عظیم آبادی کی ہے۔ "
* مؤرخ پروفیسر امتیاز بھی تصدیق کرتے ہیں کہ یہ غزل بسمل عظیم آبادی کی ہی ہے۔ پروفیسر امتیاز کے مطابق، ان کے ایک دوست خود۔
* رضوان احمد اس غزل پر ایک تحقیق کر چکے ہیں، جسے کئی قسطوں میں انھوں نے اپنے اخبار ' عظیم آباد ایکسپریس' میں شائع کیا تھا۔
* بسمل عظیم آبادی کے پوتے منور حسن بتاتے ہیں کہ یہ غزل آزادی کی لڑائی کے وقت قاضی عبد الغفار کی میگزین 'صباح' میں 1922ء میں شائع ہوئی تو انگریز حکومت تلملا گئی تھی۔ ایڈیٹر نے خط لکھ کر بتایا کہ برطانوی حکومت نے پرچے کو ضبط کر لیا ہے۔ دراصل، اس غزل کا ملک کی جنگ آزادی میں ایک اہم کردار رہا ہے۔

یہ غزل رام پرساد بسمل کی زبان پر ہر وقت رہتی تھی۔ 1927ء میں سولی پر چڑھتے وقت بھی یہ غزل ان کی زبان پر تھی۔ بسمل کے انقلابی ساتھی جیل سے پولیس کی لاری میں جاتے ہوئے، کورٹ میں مجسٹریٹ کے سامنے پیش ہوتے ہوئے اور لوٹ کر جیل آتے ہوئے ایک سر میں اس غزل کو گایا کرتے تھے۔

مزید دیکھیے
-----------

* رام پرساد بسمل
* سرفروشی کی تمنا

حوالہ جات
---------

1. ↑  تفصیل کے لیے دیکھیے سرفروشی کی تمنا جس میں ثبوت کے طور پر دونوں غزلیں اور دیگر شواہد دیے گئے ہیں۔
[*حوالہ درکار*]

**علی احمد سعید اسیر** (انگریزی: Ali Ahmad Said Esber) شام کے شاعر، مضمون نگار اور مترجم، ان کو **ادونیس** کے نام سے بھی جانا جاتا ہے۔ 1930ء یکم جنوری کو شمالی شام میں پیدا ہوئے۔ اسکول کی ابتدائی جماتیں ترٹوس اور لتاکیا ( Latakia) میں پڑھی۔ جامعہ دمشق سے گریجیوشن کیا۔ سیاسی بے چینی ان کی شاعری میں تخلیقی تحریک ثابت ہوئی۔ شام کی سوشل نشنلستٹ پارٹی سے تعلق رہا۔ 1955ء میں چار سال پابند سلاسل بھی رہے۔ 1956ء میں وہ سیاسی وجوہات کی بنا پرلبنان چلے گے۔ عرب دنیا کی معاشرتی اور فکری تحریکوں پران کی تحریروں کا گہرا اثر ہے۔ علی احمد نے وہاں یوسف اکہال کی معاونت میں "مجالت شعر" جاری کیا۔ اس کے بعد انھوں نے "مواکف" نامی پرچہ نکالا۔ ان کی اہم کتابوں میں "ہوا میں پتے"، آئینوں کا اسٹیج" قابل ذکر ہیں۔ انہون نے کلاسیکی شاعری کی دو جلدیں شائع کیں۔ ان کی کتاب "ادونیس کا خون" کا ترجمہ انگریزی کے شاعر سیمویل ہاروے نے کیا۔ فرانسسیی میں ان کی شاعری کا سب سے زیادہ ترجمہ ہوا۔ بارہ (12) سے زائد کتابوں کے مصنف ہیں۔1971ء میں نیویارک کی سیاحت کے دوران ان کی لکھی ہوئی نظم "نیویارک کا تابوت" نے بہت شہرت پائی۔ سے کئی بار ادب کے نوبل انعام کی مختصر فہرست میں ان کا نام تھا۔ وہ تشدد اور جنگ شکن نطریات کے حامی ہیں۔ انھوں نے اگست 2011 میں کویت کے اخبار "الری"(AL RAI)، میں ایک مصاحبے میں شام کے صدر بشیر السد کو صدرات کا چھوڑنے کا مشورہ دیا۔ کیونکہ خانہ جنگی کے سبب ملک تباہ ہو رہا تھا۔ وہ افہام و تفہیم اور بات چیت سے اس مسئلے کو حل کرنے کے حامی ہیں۔ ( تحریر: احمد سہیل) :::

نمونہ کلام
----------

خوابوں کی نظمیں

۔ "چڑیا"

علی احمد سعید اسیر

```
ترجمہ:احمد سہیل
```

میں نے ایک چڑیا کو چہکتے سنا

```
ضنین کی چوٹی پر
وہ گائے جا رہی تھی
خاموشی پھیلنے سے پہلے
یہ مدھر گیت تھے
ایک چھری کی دھار پر
وہ زخم کھا رہی تھی اور رو رہی تھی، کسی آواز کے بغیر،
```

ایک افسردہ شہر

* **مکالمہ**

```
ترجمہ:احمد سھیل
```

میری محبت کو

```
چوڑی یا انگوٹھی مت کہو
میری محبت اصرار ہے
یہ بہادر ہے، خود سر ہے
سفر پر جانے والی موت کو کون ڈھونڈے گا
یہ مت کہو کہ میری محبت
ایک چاند ہے
میری محبت ایک پھٹنے والی چنگاری ہے
```

* **مسجد کا مینارہ**

```
ترجمہ: احمد سھیل
```

مسجد کا مینارہ آنسو بہتا ہے

```
جب اجنبی آتا ہے
اسے خریدتا ہے
اور اس پر چمنی بناتا ہے
```
بالا حصار، پشاور میں واقع ایک قدیم قلعہ اور تاریخی مقام ہے ۔
تیمور شاہ درانی نے اس قلعے کا نام بالاحصار رکھا جس کے لفظی معنی بلند قلعہ کے ہیں۔
یہ قلعہ ایک طویل عرصے تک درانیوں کا زیر استعمال رہا، 19ویں صدی میں جب سکھوں نے پشاور پر حملہ کیا تو یہ قلعہ ان کے زیر استعمال آیا اور انھوں نے اس کا نام سمیر گڑھ رکھا لیکن مقامی طور پر سمیر گڑھ کا نام مشہور نہ ہو سکا۔
اس وقت قلعے کو بطور فرنٹیئر کورپس ہیڈکوارٹر استعمال کیا جا رہا ہے۔ کہتے ہیں کہ یہ قلعہ اتنا پرانا ہے جتنا کہ پشاور کا شہر، قلعہ کی زمین سے مجموعی بلندی 92 فٹ ہے اس کی دیواریں پختہ سرخ اینٹوں سے تعمیر کی گئی ہیں قلعہ کی اندرونی دیوار کی بلندی 50فٹ ہے۔
دوہری دیواروں والے اس قلعہ کا کل رقبہ سوا پندرہ ایکڑ رقبہ پر محیط ہے جبکہ اس کا اندرونی رقبہ دس ایکڑ بنتا ہے ایک پختہ سڑک بل کھاتی ہوئی قلعہ کے اندر تک جاتی ہے۔ اس خوبصورت قلعے کے اندر ایک خوبصورت میوزیم بنایا گیا ہے جہاں مختلف کمروں میں فرنٹیئر کورپس کی مختلف شاخوں کی نمائندگی کی گئی ہے جن میں خیبر رائفلز، سوات سکاؤٹس، مہمند رائفلز، چترال سکاؤٹس، کُرم ملٹری، باجوڑ سکاؤٹس، شوال رائفلز، دیر سکاؤٹس، جنوبی وزیرستان و ٹوچی سکاؤٹس اور خٹک سکاؤٹس شامل ہیں۔
یہاں ان علاقوں میں مختلف آپریشنز سے بازیاب کیے گئے آلاتِ حرب، نقشے، سپاہوں کی وردیاں، تصاویر، تلواریں، پستول، جھنڈے، مختلف علاقوں کی ثقافتیں، ٹرک آرٹ اور چھوٹی توپیں شامل ہیں۔ یہاں ایک پھانسی گھاٹ اور خوبصورت چھوٹی سی سووینیئر شاپ بھی ہے جہاں سے آپ پشاور کی مشہور پشاوری چپل اور درہ خیبر کے ماڈل خرید سکتے ہیں۔
یہاں موجود ایک تختی پہ روڈیارڈ کپلنگ کے وہ مشہور الفاظ بھی درج ہیں جو انھوں نے اس فورس کے بارے میں کہے تھے ؛
‘’You must know that along the North-West frontier of India spread a force who move up and down from one little desolate post to another, they are ready to take the field at ten minutes notice, they are always half in and half out of a difficulty somewhere along the monotonous line, their lives are as hard as their muscles and papers never say anything about them.’’

حوالہ جات
---------

1. ↑
ہوتوو بلاٹو، بوسنیا اور ہرزیگوینا میں دلدل اور پرندوں کے تحفظ کا علاقہ۔
ایک **فطری پارک** یا بعض اوقات **قدرتی پارک،** ایک طویل المدتی زمینی منصوبہ بندی، وسائل کے پائیدار انتظام اور زرعی اور رئیل اسٹیٹ کی ترقی کی محدودیت کے ذریعے محفوظ قدرتی علاقے کے لیے ایک نامزدگی ہے۔ یہ قیمتی زمین کی تزئین ان کی موجودہ ماحولیاتی حالت میں محفوظ ہیں اور ماحولیاتی سیاحت کے مقاصد کے لیے فروغ دی گئی ہیں۔

زیادہ تر ممالک میں فطری پارک قانونی طور پر قانونی تحفظ کے تحت ہیں، جو ان کے تحفظ کے قوانین کا حصہ ہے۔

تحفظ کی سطح کے لحاظ سے، زمرہ "فطری پارک" "نیشنل پارک "جیسا نہیں ہے، جس کی تعریف IUCN اور اس کے ورلڈ کمیشن آن پروٹیکٹڈ ایریاز نے زمرہ II کے محفوظ علاقے کے طور پر کی ہے۔ ایک "فطری پارک" کا مرتبہ، مقامی تفصیلات پر منحصر ہے، جو IUCN کی درجہ بندی کے مطابق زمرہ III اور زمرہ VI کے درمیان آتا ہے اور زیادہ تر حالات میں زمرہ VI کے قریب ہوتا ہے۔تاہم کچھ فطری پارکوں کو بعد میں قومی پارکوں کا درجہ دے دیا گیا ہے۔

بین الاقوامی فطری پارک
----------------------

یورپ کا پہلا بین الاقوامی فطری پارک، موجودہ دور کے پیینینی قومی پارک کی بنیاد پولینڈ اور سلواکیہ نے مشترکہ طور پر سنہ 1932ء میں رکھی تھی۔

• یورپی فطری پارک: سرحد پار کے منصوبے یورپارک کی چھتری کے تحت ہوتے ہیں۔

• پروٹیکٹڈ ایریا نیٹ ورک آف پارکس (PANPark)، جن کی نامزدگی ڈبلیو ڈبلیو ایف WWF کے شروع کردہ نیٹ ورک کے ذریعے ہوتی ہے، جس کا مقصد جنگلات کے تحفظ کو سیاحت کے ساتھ جوڑنا ہے۔

حوالہ جات
---------

1. ↑  Nationalpark Pieniny Archived 2011-01-16 at the Wayback Machine accessed on 1 June 2010
**شیخ محمد صادق کابلی** شیخ احمد سرہندی المعروف مجدد الف ثانی کے خلیفہ خاص تھے۔

تعارف
-----

شیخ محمد صادق کابلی مجدد الف ثانی کے قدیم مریدین، مخلص احباب اور مجاز خلفاء میں سے تھے۔ شروع میں ولی عہد شہزادہ جہانگیر کے ملازمین میں شامل تھے۔

حق کی تلاش
----------

رحمت الہی نے شیخ محمد صادق کابلی کا ساتھ دیا۔ آپ کے دل میں درد طلب اور ذوق مقصود نے یوں انگڑائی لی کہ سب کچھ چھوڑ چھاڑ کر الہ آباد (ہندوستان) سے خواج محمد باقی باللہ کی زیارت کے لیے دہلی کی جانب چل پڑے۔ یہاں پہنچے تو پتا چلا کہ خواجہ باقی باللہ کا وصال ہو چکا ہے۔ آپ حضرت خواجہ کے مرید خاص
خواجہ حسام الدین کی خدمت میں حاضر ہوئے اور ان سے اپنے درد طلب کا اظہار کیا۔ انھوں نے فرمایا کہ مجدد الف ثانی شیخ احمد سرہندی کی خدمت میں حاضر ہو جاؤ، وہاں تمھارے درد کا علاج موجود ہے۔ پس آپ دہلی سے سر ہند شریف روانہ ہو گئے۔

بیعت و خلافت
------------

شیخ محمد صادق کابلی سرہند شریف آ کر مجدد الف ثانی بند کی خدمت میں حاضر ہوئے۔ آپ کو شرف قبولیت نصیب ہوا۔ مجدد الف ثانی نے آپ پر
خاص لطف و عنایت فرمائی۔ آپ نے مجدد الف ثانی کے دست حق پرست پر بیعت کا شرف حاصل کیا۔ بیعت کے بعد آپ شغل باطنی میں مشغول ہو گئے۔ حضرت مجدد الف ثانی نے آپ پر یوں لطف و مہربانی فرمائی کہ آپ کو اپنے فرزندوں اور خاص تعلق والوں میں سے سمجھنے لگے۔ آپ عمده عقل و ذہانت اور آداب و اخلاق کے حامل تھے۔ اس وجہ سے آپ کو سفر و حضر میں اپنے شیخ کامل مجدد الف ثانی کے خادم خاص کا
درجه و مقام مل گیا۔ تمام خدمات شائستہ آپ کے سپرد ہوئیں۔ اس طرح آپ نے مقامات سنجیدہ اور احوال پسندیدہ تک رسائی پائی۔ آپ نے سلوک کی منازل طے کر لی تو مجدد الف ثانی شیخ احمد سرہندی نے آپ کو اجازت و خلافت سے سرفراز فرمایا۔

جذام سے شفا
-----------

محمد صادق کابلی جن دنوں مجدد الف ثانی کی خدمت میں تھے۔ آپ کو جذام کی بیماری لاحق ہو گئی تھی جس سے آپ کے اعضاء میں ورم ہو گیا تھا۔ چنانچہ یاران طریقت آپ کی صحبت سے گریزاں ہونے لگے۔ آپ اس صورت سے شکستہ دل ہو گئے اور ارادہ کیا کہ کسی کو بتائے بغیر خاموشی سے یہاں سے نکل جائیں۔ بعض احباب نے آپ کی بیماری و حالت کا تذکرہ شیخ کامل مجدد الف ثانی کی خدمت میں کیا تو حضرت نے توجہ و ہمت خاص کے ساتھ آپ کی شفایابی کے لیے دعا فرمائی۔ دعا کے بعد آپ کو شفا نصیب ہو
گیا۔ دوسرے روز مجدد الف ثانی نے ارشاد فرمایا
احباب کا ان (شیخ محمد صادق) سے گریز کرنا اور خود ان کا دل تنگ ہوتا دیکھ کر مجھے ترس آ گیا اور میں نے ان کا مرض اپنے اوپر لے لیا۔
بعد ازاں مخلص ارادت مندوں کی خواہش اور عرض گزاری پر مجدد الف ثانی نے اپنے لیے بھی اس بیماری سے شفا کے لیے درگاہ الہی میں التجا کی تو اللہ پاک نے آپ کو بھی اس کے اثرات سے محفوظ فرما دیا۔

درس و تدریس
-----------

عطائے خلافت کے بعد شیخ محمد صادق اپنے شیخ و مرشد کے حکم پر خلقت کی اصلاح و تربیت کے مشکل کام میں مشغول ہو گئے۔ آپ نے لاہور کو اپنی اقامت گاہ بنایا۔ لوگوں کی کثیر تعداد نے آپ سے رشد و ہدایت پائی۔ مریدین نے آپ کی صحبت سے سرگرمی جذب اور خوب تاثیر حاصل کی۔ آپ کو لاہور میں شہرت نامہ اور قبولیت عامہ نصیب ہوئی۔
آپ کے نام مجدد الف ثانی کے دو مکتوبات گرامی جلد اول صفحہ 147 اور 149 پر موجود ہیں۔

وصال
----

شیخ محمد صادق کابلی کا وصال 1018ھ بمطابق 1609ء میں لاہور میں ہوا۔ آپ کی آخری آرام گاہ لاہور میں ہے۔

حوالہ جات
---------

1. ↑  تاریخ و تذکرہ خانقاہ سرھند شریف مولف محمد نذیر رانجھا صفحہ 517 تا 518
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈیشن شائع ہو چکے ہیں اور یہ دوامیٹریامیڈ یکامیں (21) نمبر پر ہے،

alt textalt text

الفلفا
------

اس دوا کا عصب شرک ( ایڈاڑی ) پر زبردست اثر ہے یہ جسم کی پرورش کرنے اور مناسب غذائیت پہنچانے میں مدد کرتی ہے اس کے استعمال سے بھوک بڑھتی ہے فعل ہضم کو تقویت ملتی ہے، نتیجہ کے طور پر جسمانی اور ذہنی قوت بڑھتی ہے، وزن میں اضافہ ہوتا ہے۔ دوا کے طور پر یہ ان شکایتوں کو دور کرتی ہے جو مناسب غذائیت کی کمی کے باعث نمودار ہوا کرتی ہیں۔ مثلاً عصبی کمزوری، اعضائے رئیسہ کی کمزوری، بالخصوص انتڑیوں کی کمزوری، عصبی بے کوابی، عصبی بد ہضمی، وغیرہ۔ یہ دوا جسم میں چربی بڑھاتی ہے، ریشہ دار نسج کو تقویت پہنچاتی ہے، چھاتیوں میں دودھ بڑھاتی ہے اس کی خرابیوں کا تدارک کرتی ہے۔ آلات بول پر بھی اس دوا کا زبردست اثر ہوتا ہے، ذیابطیس غیر شکری، پیشاب میں فاسفیٹ آنے کے لیے مفید ہے، جب غدہ مذی بڑھ گیا ہو تو یہ دوا مثانے کے جوش کو کم کرتی ہے، گھٹیا کے رحجان کو توڑ نے کے لیے یہ دوا خصوصیت کے ساتھ مفید ہے۔

### ذھن:۔

ایسی ترنگ آتی ہے کہ مریض سمجھتا ہے کہ اس کا بدن نہایت ہلکا پھلکا ہے جیسے وہ ہوا میں اڑ رہا ہے یا جیسے پانی کے اوپر تیر رہا ہے خود کو صحت مند و تروتازہ سمجھے مگر دماغ کام نہ دے اونگھ کا غلبہ، احمقانہ حرکات کرے ( جلسی میم ) نا امید بدمزاج، یہ سب شکایتیں شام کے وقت شدت اختیار کریں۔

### سر:۔

سر کے پچھلے حصہ میں اور آنکھوں کے بالائی حصہ پر بھاری پن کا احساس، شام کو تکلیف میں اضافہ ہو جائے، سر کے بائیں پہلو میں درد سخت درد۔

### کان:۔

ایسا محسوس ہو کہ کان اور گلے کی درمیانی نالی بند ہو گئی ہے ( کالی میور ) بالخصوص رات کے وقت، صبح ایسا معلوم ہو جیسے کان پھیل گئے ہیں۔

### معدہ:۔

پیاس بڑھ جاتی ہے، بھوک بگڑ جاتی ہے، بالخصوص بڑھ جاتی ہے حتٰی کہ مریض بڑی مقدار میں کھانے لگتا ہے۔ بار بار کھاتا ہے وہ کھانے کے وقت کا انتظار نہیں کر سکتا، دوپہر سے پہلے ہی بھوک لگ جاتی ہے
( سلفر) وہ کھانے میں نقص نکالتا ہے، میٹھی چیزوں کے لیے زبردست رغبت ۔

### پیٹ:۔

ہوا سے پھول جاتا ہے، اپھارہ کے باعث درد ہوتا ہے، یہ درد جگہ بدلتا رہتا ہے۔ یہ درد کھانا کھانے کے کئی گھنٹہ بعد نمودار ہوتا ہے، قولون کے ساتھ ساتھ چلتا ہے۔ پاخانہ بار بار ہوتا ہے، پتلا خانہ رنگت پیلی، درد کے ساتھ ہو، جلن پیدا کرنے والی ہوا نکلے، پران اپنڈی سائی ٹس ( ورم زائیدہ)
آلات بول:۔ گردہ اپنا فعل چھوڑ بیٹھتا ہے۔ پیشاب کرنے کی حاجت بار بار ہوتی ہے اور پیشاب بار بار ہوتا ہے پیشاب زیادہ مقدار میں آتا ہے ( ایسڈ فاس ) پیشاب میں یوریا، انڈی کن اور فاسفیٹ آئے۔

### نیند:۔

اس کے استعمال سے پہلے کے مقابلے میں نیند اچھی آتی ہے۔ بالخصوص صبح سویرے، یہ دوا سکون اور گہری نیند لاتی ہے، سونے کے بعد تازگی آتی ہے۔

### تعلقات

مقابلہ کریں، ایونا سٹائیوا، ڈپوڈیم پنکٹ، جلسی میم۔ ہائیڈ راسٹس کالی فاس، فاسفورک ایسڈ، زنکم۔

### طاقت :۔

بہترین نتائج مدر ٹنکچر سے 01 بوند کی ایک خوراک سے حاصل ہوئے، ایسی خوراکیں دن میں کئی بار دیں۔ تاوقتیکہ جسم یہ محسوس نہ کرے طاقت آئی ہے ۔

**حوالہ:**

بورک میٹریا میڈیکا
**حمید الطویل** ( پیدائش:68ھ - وفات:143ھ ): آپ تابعی ، محدث اور حدیث کے راویوں میں سے ہیں۔ حماد بن سلمہ آپ کے ماموں تھے۔ آپ کی ولادت سنہ 68 ہجری میں ہوئی تھی، حافظ الذہبی کہتے ہیں ۔ آپ کی وفات 142 ہجری یا 143 ہجری میں ہوئی۔

### سیرت

حمید بن ابی حمید طویل، ابو عبیدہ خزاعی البصری، طلحہ الطلحات کے غلام تھے۔ اور وہ حماد بن سلمہ کے ماموں ہیں۔ حماد بن سلمہ کا خلیفہ بن خیاط نے اپنی تاریخ میں ذکر کیا ہے کہ ان کے والد کابل کے اسیروں میں سے تھے اور انھوں نے کہا: "44 ہجری میں، جس میں ابن عامر نے کابل کو فتح کیا اور کابل کے اسیروں میں سے ایک ابو حمید المعروف طویل بھی تھا۔طویل آپ کے لمبے قد کی وجہ سے نہیں ہے۔بلکہ آپ کے ہاتھ لمبے تھے، اس لیے اسے "تاویل" کا لقب دیا گیا۔ حمید الطویل 142 ہجری میں کھڑے ہو کر نماز پڑھتے ہوئے فوت ہوئے، ابراہیم بن حمید الطویل کہتے ہیں: ان کی وفات سنہ 143 ہجری میں ہوئی اور ان کی عمر 75 سال تھی۔

### روایت حدیث

حضرت اسحاق بن عبد اللہ بن الحارث بن نوفل، انس بن مالک، بکر بن عبد اللہ المزانی، ثابت البنانی، حسن بصری، رجاہ بن حیوۃ، طلق بن حبیب الثقات رضی اللہ عنہ سے روایت ہے۔ عنازی، عبد اللہ بن شقیق العقیلی اور عبد اللہ بن عبید اللہ بن ابی ملیکہ، عکرمہ، ابن عباس کے مؤکل، علی بن داؤد ابی المتوکل الناجی، علی ازدی، عمار بن ابی عمار، کے غلام۔ بنو ہاشم، عمر بن عبد العزیز، القاسم بن ربیعہ، محمد بن عبید الانصاری، المنذر بن مالک، موسیٰ بن انس بن مالک اور نافع، ابن عمر کے غلام، یحییٰ بن سعید ال انصاری جو ان کے ہم عصروں میں سے ہیں اور یوسف بن مہک المکی۔ اور زینب بنت نبیط۔
اس کی سند سے روایت ہے: ابو اسحاق ابراہیم بن محمد الفزاری، اسماعیل بن جعفر، اسماعیل بن عالیہ، ابو دمرہ انس بن عیاض اللیثی، بشر بن المفضل، جریر بن حازم، الحارث بن عمیر، حفص بن غیاث۔ حماد بن زید اور ان کے بھتیجے حماد بن سلامہ، حماد بن مسعدہ، خالد بن حارث، خالد بن عبد اللہ واسطی، درست بن زیاد القزاز، الربیع بن صبیح، زیدہ بن قدامہ الثقفی ، زہیر بن معاویہ، زیاد بن سعد خراسانی، زیاد بن عبد اللہ البکائی، زیاد بن عبید اللہ الزیادی، سفیان بن حسین الواسطی، سفیان الثوری، سفیان بن عیینہ، سلیمان بن سلیمان بلال، خالد الاحمر، سلیمان بن کثیر العبدی، سہل بن یوسف، سوید بن عبد العزیز، سلام التاویل اور شعبہ بن حجاج،

### جراح اور تعدیل

ابن حبان نے کتاب الثقات میں اس کا تذکرہ کیا ہے اور کہا ہے: یہ وہ شخص ہے جسے حمید بن ابی داؤد کہا جاتا ہے اور وہ چھیڑ چھاڑ کرتا تھا، اس نے انس سے اٹھارہ احادیث سنی اور اس نے ثابت البنانی سے سنا اور اس کی طرف سے چھیڑ چھاڑ کی۔ *النسائی، یحییٰ بن معین، العجلی اور ابن حرش نے کہا:* ثقہ *ابو حاتم الرازی نے کہا:* ثقہ، اس میں کوئی حرج نہیں ہے اور حسن کے سب سے بڑے اصحاب قتادہ اور حمید ہیں۔" محمد بن سعد البغدادی نے کہا: "وہ ثقہ تھے اور ان کے پاس بہت سی احادیث تھیں، سوائے اس کے کہ اس نے انس رضی اللہ عنہ سے روایتیں گھڑ لیں۔ "

### وفات

آپ کی وفات 142ھ میں ہوئی ۔

حوالہ جات
---------

1. ↑  ابن حجر العسقلاني (1908)، تهذيب التهذيب، حيدر آباد: دائرة المعارف العثمانية، ج. 3، ص. 38
2. ↑  جمال الدين المزي ، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 7، ص. 355
3. ↑  جمال الدين المزي )، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 35، ص. 189
4. ↑  جمال الدين المزي، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 7، ص. 362
جنرل جارج واشنگٹن اور ان کے سپاہیوں کا گروپ کشتی کے ذریعے دریائے دلاور عبور کر رہا ہے۔
 امریکی اعلانِ آزادی کا مسودہ تیار کرنے کے لیے بنائی گئی پانچ رکنی کمیٹی نے اعلان کا مسودہ 1776 میں دوسری کانٹینینٹل کانگریس میں پیش کیا۔
**امریکی انقلاب** کی اصطلاح سے مراد اٹھارویں صدی کے آخر میں رونما ہونے والے واقعات ہیں جن میں تیرہ کالونیوں نے برطانوی سلطنت سے آزادی حاصل کی اور ایک ملک تشکیل دیا جسے ریاستہائے متحدہ امریکہ کہا جاتا ہے۔ اس انقلاب میں، 1775 اور 1783 کے درمیان، تیرہ کالونیاں برطانوی سلطنت کے ساتھ مسلح تصادم میں شامل ہوئیں۔ اس جنگ کو 'انقلابی جنگ' یا 'امریکہ کی جنگ آزادی' کہا جاتا ہے۔

اس انقلاب کے نتیجے میں، امریکہ کی آزادی کا اعلان سنہ 1776 میں کیا گیا اور بالآخر اکتوبر 1781 کے مہینے میں انقلابیوں کو میدان جنگ میں فتح نصیب ہوئی۔

"امریکی انقلاب" 1775 سے 1783 تک ہوا، جس میں جنرل جارج واشنگٹن نے امریکی فوج کی قیادت کی۔ واشنگٹن نے امریکی کالونیوں کو متحد کیا اور ریاستہائے متحدہ امریکہ کی موجودہ شکل کو جنم دیا۔ بعد میں وہ 1789 میں ریاستہائے متحدہ کے پہلے صدر منتخب ہوئے۔ واشنگٹن کا انتقال 14 دسمبر 1799 کو ہوا۔ اسے موجودہ امریکہ کا قوم ساز کہا جاتا ہے۔ آج بھی امریکہ میں واشنگٹن کا شہر ان کے نام سے منسوب ہے۔

بنیادی طور پر امریکی انقلاب سماجی، سیاسی اور فوجی انقلاب کا ملا جلا نتیجہ تھا۔

مزید دیکھیں
-----------

* روسی انقلاب
* امریکی جنگ انقلاب

بیرونی روابط
------------

* अमेरिका की स्वतन्त्रता का इतिहास
* The American Revolution
* "Military History of Revolution" essay by Richard Jensen with links to documents, maps, URLs
* American Independence Museum
**دار العلوم جامعہ رضویہ مظہر الاسلام** یہ دار العلوم فیصل آباد میں احناف بریلی کا ایک اہم مرکز ہے۔

مکمل نام
--------

اس کا مکمل نام مرکزی دار العلوم جامعہ رضویہ مظہر الاسلام گلستان محدث اعظم جھنگ بازار، فیصل آباد ہے۔

بانی
----

مولانا سردار احمد شیخ الحدیث و سابق صدرالمدرسین مدرسہ عالیہ اجمیر نے اس کی بنیاد رکھی اور خود اس کے پہلے صدر مدرس مقرر ہوئے۔ جامعہ رضویہ مظہر الاسلام کو گلستان محدث کے طور پر بھی پکارا جاتا ہے۔

تاریخی علمی کاوشیں
------------------

یہ دار العلوم شہر کے گنجان آباد جھنگ بازار کے کاروباری علاقے میں واقع ہے۔ اس کی وسیع عمارت ہے اور ایک مسجد ہے جس کا مینار فیصل آباد کا سب سے اونچا مینار ہے اور یہ مینارہ نور ہے جہاں سے دینی تعلیم کی شعائیں تمام ملک میں پھیل رہی ہیں۔ اس جامعہ کے ساتھ ملک کے میں 50 سے زائد دوسرے مدارس بھی وابستہ ہیں خصوصاً فیصل آباد کی اکثر مساجد اور دینی اداروں میں جامعہ رضویہ سے فارغ التحصیل علما کام کر رہے ہیں۔ ان علما کی اپنے مدرسہ کے ساتھ بہت ہی محبت وانسیت ہے۔ اس لیے اس ادارہ کو بریلوی مسلک کی مرکزی درسگاہ کا مقام حاصل ہے۔

لائبریری
--------

دار العلوم میں کتب خانہ کے لیے وسیع و عریض لائبریری کا کمرہ ہے یہاں کا کتب خانہ نہایت ہی عظیم الشان ہے اور اس وقت تک تقریباً بیس ہزار کتب لائبریری میں موجود ہیں جن میں درسی کتب، قلمی مسودے مطبوعہ و غیر مطبوعہ کتب دینی و اسلامی موضوعات پر نادر علمی کتابیں شامل ہیں۔

حوالہ جات
---------

1. ↑  سالانہ رپورٹ جامعہ تعلیمات اسلامیہ، ص8، (عبد الغفار حسن) فیصل آباد1987ء
2. ↑  پاکستان کے دینی مدارس، ڈاکٹر قاضی معصوم الرحمن، صفحہ283، مثال پبلشر امین پور بازار فیصل آباد
3. ↑  تعارف جامعہ رضویہ مظہر الاسلام فیصل آباد ص 15، ( محمد احسان الحق ) فیصل آباد 1986ء
**ریجنلڈ چارلس ایلن** (پیدائش:2 جولائی 1858ء گلیبی، نیو ساؤتھ ویلز)| وفات: 2 مئی 1952ء سڈنی) ایک آسٹریلوی کرکٹ کھلاڑی تھے جس نے 1886-87ء میں انگلینڈ کے خلاف ایک ٹیسٹ میچ کھیلا۔ ایلن نیو ساؤتھ ویلز کے لیے کھیلا اور انگلینڈ کی ٹیم کے خلاف ریاستی میچ کی پہلی اننگز میں سب سے زیادہ اسکورر تھا الفرڈ شا کے نام سے جو دوسرے ٹیسٹ سے فوراً پہلے تھا۔ اس نے اپنے واحد ٹیسٹ میں نمبر 3 پر بیٹنگ کی، 14 اور 30 ​​رنز بنائے اور دو کیچ لیے۔اپنی دوسری اننگز میں وہ اپنے ہی ایک کھلاڑی چارلی ٹرنر کے ہاتھوں کیچ آؤٹ ہو گئے جو انگلینڈ کے متبادل کے طور پر فیلڈنگ کر رہے تھے۔1953ء میں وزڈن میں ان کی وفات کا کہنا ہے کہ انھوں نے 1888ء میں پی ایس میکڈونل کی کپتانی میں انگلینڈ کے دورے کا موقع ٹھکرا دیاایلن، جس نے سڈنی گرامر سکول میں تعلیم حاصل کی، ایک کامیاب سکالر تھا۔ اس نے اسکول میں اپنے آخری سال میں نیو ساؤتھ ویلز کے پبلک امتحانات میں سب سے زیادہ نمبر حاصل کیے اور بعد میں اسے یونیورسٹی آف سڈنی میں یونیورسٹی میڈل سے نوازا گیا۔ اگرچہ وہ تعمیر میں ایتھلیٹک نہیں تھا، لیکن وہ ایک کامیاب آل راؤنڈ کھلاڑی بھی تھا، جو سڈنی یونیورسٹی کی فرسٹ گریڈ رگبی یونین ٹیم کی نمائندگی کرتا تھا اور نیو ساؤتھ ویلز اوپن ٹینس چیمپئن شپ (جو اس وقت مکمل طور پر شوقیہ تھا) میں کھیلتا تھا۔ وہ ایک پرجوش اور اعتدال پسند کامیاب بریڈر اور ریس کے گھوڑوں کا مالک بن گیا۔ان کے والد جارج وگرام ایلن، ایک وکیل اور سیاست دان تھے۔ یونیورسٹی سے فارغ التحصیل ہونے کے بعد، ایلن نے اپنے والد کی قانونی فرم (جو اب ایلنز کے نام سے جانا جاتا ہے) میں شمولیت اختیار کی، جس کے وہ کئی دہائیوں تک شراکت دار رہے۔ وہ انگلینڈ کے ٹیسٹ کپتان گوبی ایلن کے چچا تھے، جو آسٹریلیا میں پیدا ہوئے تھے۔ ریگی نالڈ ایلن نے اپریل 1906ء میں فرینکلن، تسمانیہ میں ایڈتھ موریل گرب سے شادی کی

### انتقال

ان کا انتقال 2 مئی 1952ء میں، سڈنی، نیو ساؤتھ ویلز، کے مقام پر 93 سال 305 دن کی عمر میں ہوا اور ان کا جنازہ میکوری سٹریٹ میں سینٹ سٹیفن چرچ سے شمالی مضافاتی قبرستان تک لے جایا گیا

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
اردو شاعر ، ناول نگار ، مدیر

پیدائش
------

پیر زادہ محمد آفتاب شاہ 2 اپریل 1977ء کو ڈسکہ میں سید حمید الحسن شاہ کے گھر پیدا ہوئے ،

خاندان
------

آفتاب شاہ صاحب کے آبا و اجداد ہندوستان سے ہجرت کر کے پاکستان کے مقبول شہر لاہور آ کر بسے۔کچھ عرصہ یہاں پر رہنے کے بعد فیصل آباد منتقل ہوئے اور وہاں سے ان کے والد صاحب (جو واپڈا میں ملازم تھے) گوجرانوالہ منتقل ہو گئے۔اس کے بعد ڈسکہ اور ڈسکہ سے سمبڑیال قیام پزیر ہو گئے۔آپ تا حال سمبڑیال (سیالکوٹ) ہی میں رہائش پزیر ہیں۔کسی ایک جگہ مستقل رہائش نہ رکھنے کی وجہ یہ تھی کہ والد صاحب کی ملازمت کے سلسلے میں جہاں جہاں ٹرانسفر ہوتی گئی آپ اہل خانہ سمیت وہاں وہاں منتقل ہوتے گئے۔

آفتاب صاحب کے دادا مولوی سید عبد الوہاب امام مسجد اور بہت بڑے خطیب رہے ، والد صاحب کی ذاتی لائبریری تھی اور ان کو اسلامی کتب پڑھنے کا بہت شوق تھا۔آپ کے بڑے بھائی سید نعیم الحسن بھی لکھاری ہیں اور ان کی کتاب "امیگریشن قوانین "پاکستان میں امیگریشن پر پہلی لکھی جانے والی کتاب ہے۔اس سے بڑے بھائی سید طاہر احمد شاہ بھی شاعر ہیں۔اسی ماحول کو دیکھتے ہوئے لکھنے کا شوق پیدا ہوا

تعلیم
-----

آپ کی ابتدائی تعلیم گورنمنٹ مڈل اسکول سمبڑیال سے ہے۔اس کے بعد گورنمنٹ اسلامیہ ہائی اسکول سے آپ نے 1995ء میں میٹرک کا امتحان پاس کیا۔
آپ نے اردو ادب اور تاریخ میں ایم اے کیا۔ جبکہ اعلی تعلیم میں آپ ایم ایڈ اور ایم فل بھی کر چکے ہیں۔

تدریس
-----

پیشے کے لحاظ سے آپ درس و تدریس سے وابستہ ہیں۔
2018 ء میں باقاعدہ لکھنا شروع کیا"

تصانیف
------

اب تک آپ کے دو شعری مجموعے منظر عام پر آچکے ہیں：-

1-"میں، آپ اور گذرا وقت"

2- "خون ِ جگر"

اس کے علاوہ شاعری کی تیسری کتاب "کیا بتاؤں تُم سے لڑ کر میں" زیر طبع ہے

جبکہ نثری ادب میں آپ کا ایک ناول "جانوریہ" زیرِ طبع ہے۔جس کی اقساط غنچہِ اردو میگزین میں شائع ہو چکی ہیں۔

اقوالِ جدید اور افکار ِ لافانی کی ایک کتاب "آفتابیات" کے نام سے جون میں شائع ہوجائے گی۔

آپ ادیب و شاعر ہونے کے ساتھ ناقدانہ ذہن کے مالک بھی ہیں۔تنقیدی مضامین پر بھی آپ کی کتاب زیرِ طبع ہے۔ آپ ماہنامہ غنچہ اردو میگزین کے مدیر اعلی ہیں جو آپ ہی کی ادارت و نگرانی میں شائع ہو رہا ہے۔

اعزازات
-------

آپ کو اپنے شعری مجموعہ "خونِ جگر "پر بزمِ سیالکوٹ کی جانب سے بہترین کتاب "2021 "کے اعتراف میں ایوارڈ ملا ۔ جبکہ "رائٹرز ایسوسی ایشن "کی جانب سے مذکورہ شعری مجموعہ "خونِ ِجگر "کو سال کی بہترین کتاب کا شرف حاصل ہونے پر انعام ملا۔